Α.Ο. Φοίνιξ Λάρισας

Ο Αθλητικός Όμιλος Φοίνιξ Λάρισας, ήταν ελληνικό αθλητικό σωματείο που δραστηριοποιούνταν στην πόλη της Λάρισας, στον ομώνυμο νομό, όπου και βρισκόταν η έδρα του, το Κλειστό Γυμναστήριο Νεάπολης. Επίσημο έτος ίδρυσής του ήταν το 1995 και χρώματά του το μαύρο και το λευκό. Έμβλημά του ήταν το μυθολογικό πουλί που αναγεννάται από τις στάχτες του, ο Φοίνικας. Ο σύλλογος διατηρούσε τμήματα καλαθοσφαίρισης ανδρών και υποδομών σε όλες τις βαθμίδες.

 Τμήμα καλαθοσφαίρισης ανδρών 
 Ιστορική αναδρομή 
Ο σύλλογος ιδρύθηκε τον Αύγουστο του 1995 με πρωτοβουλία 5 ατόμων, των Μπέλλου Γιώργου, Ζιώγα Χρήστου, Ορφανίδη Άρη,  Μπαλταγιάννη Μιχάλη και Σφόρτσα Δημήτρη.«Ιστορία» , πληροφορίες στον επίσημο ιστότοπο του συλλόγου.

Η ομάδα συμμετείχε για πρώτη φορά στο πρωτάθλημα της Γ' Κατηγορίας της Ε.Σ.ΚΑ.Θ. την περίοδο 1995-96, όπου και παρέμεινε για μία τριετία. Την αγωνιστική περίοδο 1997-98, με προπονητή το Θανάση Μίζιο, τερμάτισε 2η στον όμιλό της με 14 νίκες και 2 ήττες, πετυχαίνοντας την άνοδο στη Β' Κατηγορία.

Τρία χρόνια μετά, την περίοδο 2000-01, με προπονητή τον Κώστα Αγορογιάννη συγκέντρωσε 16 νίκες και 2 ήττες και κατέλαβε την κορυφή της βαθμολογικής κατάταξης ανεβαίνοντας, παράλληλα στην Α2 Κατηγορία της Ε.Σ.ΚΑ.Θ. Την αμέσως επόμενη περίοδο, 2001-02, ο σύλλογος πανηγύρισε μία ακόμα άνοδο, πάλι ως πρωταθλητής, με προπονητή το Φάνη Τσιτρούλη.

Στην Α1 Κατηγορία Ε.Σ.ΚΑ.Θ. ο Φοίνικας παρέμεινε για τέσσερα χρόνια και ήταν την αγωνιστική περίοδο 2005-06 που αναδείχθηκε Πρωταθλητής, κερδίζοντας το δικαίωμα ανόδου στις εθνικές κατηγορίες.«Ένωση Σωματείων Καλαθοσφαίρισης Θεσσαλίας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Με προπονητή το Γιάννη Λαλάκη την κανονική περίοδο τερμάτισε πρώτος με 16 νίκες σε 18 αγώνες, ενώ στους αγώνες των play-off ξεπέρασε το Γ.Σ. Βόλου (με 2-0 νίκες) και τον Ίωνα Βόλου (με 2-0 νίκες). Στους τελικούς αναμετρήθηκε με τη Νίκη Βόλου, πετυχαίνοντας μία νίκη και κερδίζοντας μία ακόμη μετά από προσφυγή στο Α.Σ.Ε.Α.Δ.

Η αγωνιστική περίοδος 2006-07, η πρώτη στην ιστορία του συλλόγου στη Γ' Εθνική Κατηγορία, είχε ως κατάληξη την κατάληψη της 8ης θέσης του 1ου Ομίλου Βορρά.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το ρόστερ του Φοίνικα στην πρώτη του παρουσία στη Γ' Εθνική με προπονητή τον Κώστα Αγορογιάννη ήταν: Αβρ.Παπαδόπουλος, Γ.Σιάτρας, Σουλιώτης, Κωνσταντίνου, Χρ.Δραγατογιαννης, Θοδ.Λιάκος, Σωκ.Κουκουράβας, Σάκαρης, Λιτόπουλος, Θ.Γκανέτσας, Ν.Ζουμπάς.

Την επόμενη χρονιά, 2007-08, ο σύλλογος τερμάτισε με τον ίδιο αριθμό νικών δύο θέσεις χαμηλότερα, παραμένοντας, ωστόσο, στην κατηγορία χάρις στην προσπάθειά του στις τελευταίες αγωνιστικές.

Η αγωνιστική περίοδος 2008-09 υπήρξε ιδιαίτερα επιτυχημένη καθώς η ομάδα της Λάρισας βρέθηκε στην 3η θέση της τελικής βαθμολογίας, μόλις μία νίκη πίσω από τον πρωταθλητή Μαντουλίδη. Την περίοδο 2009-10, πάντα στην ίδια κατηγορία και όμιλο, η ομάδα ολοκλήρωσε τις αγωνιστικές υποχρεώσεις της στην 5η θέση. Την επόμενη χρονιά, 2010-11, ο Φοίνικας τερμάτισε στην 4η θέση πετυχαίνοντας 17 νίκες και 9 ήττες.

Την αγωνιστική περίοδο 2011-12 η ομάδα διεκδίκησε μέχρι τους τελευταίους αγώνες την άνοδο στη Β' Εθνική τερματίζοντας τελικά 4η με 14 νίκες και 6 ήττες, συμμετέχοντας για πρώτη φορά σε αγώνες κατάταξης για πιθανή άνοδο στην παραπάνω κατηγορία. Την επόμενη χρονιά, 2012-13, ολοκλήρωσε τις αγωνιστικές της υποχρεώσεις στην 6η θέση του βαθμολογικού πίνακα.

Επί 12 χρόνια, μέχρι το καλοκαίρι του 2011, έδρα του συλλόγου ήταν το Κλειστό Γυμναστήριο του Αγίου Θωμά.Α.Ο. Φοίνιξ Λάρισας , επίσημος ιστότοπος.

Κατά την αγωνιστική περίοδο 2013-14 ο Α.Ο. Φοίνιξ Λάρισας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 20 νίκες και 2 ήττες, κατέλαβε τη 1η θέση της τελικής βαθμολογίας, λαμβάνοντας παράλληλα εισιτήριο ανόδου στη Β' Εθνική για πρώτη φορά στην ιστορία του.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 27 Απριλίου 2014.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«1ος Βορρά: Πρωταθλητής ο Φοίνικας Λάρισας!» , άρθρο στον ιστότοπο BasketPlus.gr, 27 Απριλίου 2014.

Την αγωνιστική περίοδο 2014-15 αγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης.

 Γ.Σ. Λαρισαίων 1928 (2015-2017) 
Τον Ιούλιο του 2015 ενώθηκε με το τμήμα καλαθοσφαίρισης του Γ.Σ. Λάρισας, που είχε επανασυσταθεί, και έδωσε στον Γ.Σ. Λάρισας τη θέση του στο πρωτάθλημα της Β' Εθνικής ο οποίος αγωνίστηκε με το προσωρινό όνομα Γυμναστικός Σύλλογος Λαρισαίων 1928-Φοίνιξ. Με αυτή την ονομασία κατάφερε, καταλαμβάνοντας την 3η θέση στο Βόρειο όμιλο της Β΄ Εθνικής, να προβιβαστεί ως επιλαχών και να αγωνιστεί στην Α2 κατηγορία της περιόδου 2016-17.

Η πορεία του ωστόσο δεν ήταν η ανάλογη και την αγωνιστική περίοδο 2016-17, αγωνιζόμενος στο πρωτάθλημα της Α2 Εθνικής, γνώρισε τον υποβιβασμό από την κατηγορία.Ακολούθως, το 2017, συγχωνεύτηκε με την ομάδα του Φάρου Κερατσινίου, που μετακόμισε στη Λάρισα, και σχημάτισαν το σύλλογο με την ονομασία "Γυμναστικός Λάρισας-Φάρος" (Γ.Σ.Λ. Φάρος) που έφερε τα χρώματα και παρόμοιο λογότυπο με αυτά του ιστορικού Γυμναστικού Συλλόγου Λάρισας. Ο Γ.Σ.Λ. Φάρος αγωνίστηκε τη σεζόν 2017-18 στην Α1 Εθνική τερματίζοντας στην 11η θέση. Το καλοκαίρι του 2018 η ομάδα του Γ.Σ.Λ. Φάρος μετακόμισε στη Λήμνο και μετονομάστηκε ως Ήφαιστος Λήμνου.

 Έδρα 
Έδρα του συλλόγου ήταν το Κλειστό Γυμναστήριο Νεάπολης Λάρισας, χωρητικότητας 4.000 θεατών.

 Χορηγίες 
Ο σύλλογος κατά καιρούς εμπεριέχει στον τίτλο του τον εκάστοτε κεντρικό χορηγό της ομάδας.

 Α.Ο. Φοίνικας Morena (παλαιότερος)
 Α.Ο. Φοίνικας Stathis Ceramica (σύγχρονος)

  Τίτλοι 
Γ΄ Εθνική καλαθοσφαίρισης ανδρών:
2013-14
A1 Θεσσαλίας: 
2005-06
A2 Θεσσαλίας: 
2001-02
B' Θεσσαλίας: 
2000-01

 Παραπομπές 

 Εξωτερικοί σύνδεσμοι 

 Α.Ο. Φοίνιξ Λάρισας, επίσημος ιστότοπος.
 Κλειστό Νεάπολης Λάρισας, πληροφορίες στον ιστότοπο Stadia.gr

Κατηγορία:Αθλητικοί σύλλογοι Λάρισας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις αθλητικών συλλόγων το 1995
Κατηγορία:Ιδρύσεις ομάδων καλαθοσφαίρισης το 1995